आज सुबह उन पौधों पर मैंने जिस तितली को उड़ते हुए देखा उसका रंग काला था और परों के किनारों पर फ्लोरोसेंट लेमन कलर के गोले एक कतार में जड़े हुए थे। एक समान एक आकार में, न कोई गोला छोटा न बड़ा, न अपनी जगह से ऊपर न नीचे जैसे काले कपड़े पर लेमन कलर के पोल्का डॉट की करीने से लगी हुई लेस हो। मैं तितली को उस लिबास में फूल से पत्तियों पर पत्तियों से फूल पर उड़ते जाते देखती रही। उसकी उड़ान, उसके पंखों से मेरी नजऱ नहीं हटती थी।